Dia de decisió amb la Sofie
Sóc la Sofie i avui estic a Eberswalde, a Brandenburg, a uns 40 km de Berlín.
En aquesta ciutat hi viuen 40.000 persones.
I tots els majors de 14 anys, amb passaport alemany o no,
avui tenen l'oportunitat de votar els pressupostos ciutadans.
Participar en els pressupostos ciutadans significa que els mateixos residents decideixen
com la ciutat ha d’invertir els seus diners.
Elaboren les seves pròpies propostes i portant-les a votació. I després s’implementen.
A Eberswalde estem parlant de 100.000€ anuals.
Això semblen molts diners! Però és només el 0,6% del pressupost que la ciutat destina generalment a inversions.
Així doncs, només estem parlant de 2,50€ per habitant.
Ara estem a l'ajuntament.
Cadascun d'aquests recipients representa una proposta de com la gent vol canviar la seva ciutat.
Nosaltres sol·licitem una subvenció per al gremi de comediants "Waggon-Komödianten".
Nosaltres volem comprar una tenda de campanya per l’Organització Juvenil d’Assistència Tècnica d’Eberswalde.
Nosaltres estem a favor de la construcció d'un recinte cultural per l'Associació “Salvem la Nostra Cultura”.
Estem plens d'idees de projectes interessants que seran examinades pels departaments especialitzats de la ciutat.
Una proposta vàlida no ha de costar més de 15.000 euros.
I, per descomptat, la proposta ha de ser implementable per la ciutat.
Cadascú promou la seva proposta. I totes les propostes es publiquen en aquest Diari Oficial.
Hola, què puc fer aquí?
A cada persona d'Eberswalde que tingui dret a votar li entreguem 5 fitxes de vot,
que després poden posar als diferents recipients de la sala per escollir diverses propostes.
Des de l'any passat, també es pot votar amb antelació per Internet.
Què tenen a veure la música en directe i els videojocs amb els pressupostos ciutadans?
Es tracta de fer que el procés sigui atractiu, per fomentar la participació.
Si només es dona una proposta, si el procés de votació és simple,
això implica fer servir comunicació moderna i altres activitats de lleure.
Què passa amb les propostes seleccionades?
El que decideixi la gent d'Eberswalde s'aplicarà després. Ja no hi ha marxa endarrere.
Els polítics ja no poden canviar les decisions. Les propostes s'executen tal com estan.
Això sona genial! Per comprovar-ho, ens hem trobat amb els guanyadors de l'any passat.
Així doncs, vosaltres vau ser els guanyadors?
Sí, va ser genial guanyar. Els 15.000 euros van arribar molt fàcilment.
Gràcies a això hem pogut dotar el Cos de Bombers de banderes de platja, un pavelló i mobiliari d’oficina.
Què van aportat els últims pressupostos ciutadans a la vostra associació?
El canvi més gran per a la nostra associació ha estat que la nostra visibilitat ha augmentat enormement.
Gairebé hem triplicat la nostra quota de socis i, a dia d’avui som uns 70 membres.
Ara, un any després ens podem presentar aquí i fer una proposta.
Ara em trobo amb en Finn-Eric de l'associació juvenil Wolke 6.
El seu grup ha proposat habilitar espais de donació d'aliments als supermercats.
Per què esteu involucrats en aquest procés participatiu?
Crec que és bo que tinguem l'oportunitat d'opinar sobre els fons econòmics de la ciutat.
Si els projectes no reben finançament directe, la ciutat pot assumir-los de totes maneres i impulsar-los.
Aquesta és una bona manera de fer realitat les nostres propostes.
I que en penses?
És fantàstic que puguem votar als 14 anys en comptes de 18 o 16, com a les eleccions tradicionals.
Què creus que es podria millorar en tot el procés per als joves?
Facilitar la votació en línia,
perquè per votar en línia cal un carnet d'identitat i molts joves encara no en tenen.
Sobretot és important la voluntat de l'administració perquè es presentin més propostes
i també perquè sobrevisquin al procés d'examen.
Idealment, s'hauria de crear una plaça a temps complet perquè hi hagi temps per dirigir-se als joves
i a tota la població local i motivar-los a participar.
Estaria molt bé que aquest tipus de participació ciutadana es generalitzés.
I encara seria millor que l'administració de la ciutat destinés més diners a la seva gent.